title: Sklep o ustanovitvi Uradnega lista Evropskih skupnosti

text:
Pomembno pravno obvestilo

|

31958D1006(02)

Uradni list 017 , 06/10/1958 str. 0419 - 0419

		Sklepo ustanovitvi "Uradnega lista Evropskih skupnosti"SVET EVROPSKE SKUPNOSTI ZA ATOMSKO ENERGIJO JEob upoštevanju člena 163 Pogodbe o ustanovitvi Evropske skupnosti za atomsko energijo,ob upoštevanju predlogov predsednika Parlamentarne skupščine in predsednikov Visoke oblasti, Komisije Evropske gospodarske skupnosti in Komisije Evropske skupnosti za atomsko energijo,ker morajo imeti Evropska gospodarska skupnost, Evropska skupnost za premog in jeklo ter Evropska skupnost za atomsko energijo skupni uradni list,SKLENIL:ustanoviti Uradni list Evropskih skupnosti kot uradni list Skupnosti v smislu člena 163 Pogodbe o ustanovitvi Evropske skupnosti za atomsko energijo.V Bruslju, 15. septembra 1958Za SvetPredsednikBalke--------------------------------------------------


title: 2010/511/EU: Sklep Evropskega parlamenta z dne 5. maja 2010 o zaključku poslovnih knjig Evropskega centra za razvoj poklicnega usposabljanja za proračunsko leto 2008

text:
               25.9.2010

               SL

               Uradni list Evropske unije

               L 252/127

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Evropskega centra za razvoj poklicnega usposabljanja za proračunsko leto 2008
   (2010/511/EU)
   EVROPSKI PARLAMENT,
   ob upoštevanju končnih letnih računovodskih izkazov Evropskega centra za razvoj poklicnega usposabljanja za proračunsko leto 2008,
   ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2008, skupaj z odgovori centra (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (3), zlasti člena 12a,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0091/2010),

               1.

               odobri zaključek poslovnih knjig Evropskega centra za razvoj poklicnega usposabljanja za proračunsko leto 2008;

               2.

               naroči svojemu predsedniku, naj ta sklep posreduje direktorici Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 118.

      (2)  UL L 248, 16.9.2002, str. 1.

      (3)  UL L 39, 13.2.1975, str. 1.

      (4)  UL L 357, 31.12.2002, str. 72.


title: Sklep Komisije z dne 13. aprila 2004 o prevzemu obveze, ponujene v zvezi z protidampinškim postopkom v zvezi z uvozom silicija s poreklom iz Rusije (notificiran pod dokumentno številko K (2004) 1312)

text:
Pomembno pravno obvestilo

|

32004D0445

Uradni list L 127 , 29/04/2004 str. 0114 - 0115

		Sklep Komisijez dne 13. aprila 2004o prevzemu obveze, ponujene v zvezi z protidampinškim postopkom v zvezi z uvozom silicija s poreklom iz Rusije(notificirano pod dokumentarno številko C (2004) 1312)(2004/445/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1] ("osnovna uredba") in zlasti členov 8 in 9 Uredbe,po posvetovanju s svetovalnim odborom,ob upoštevanju naslednjega:A. POSTOPEK(1) Komisija je z Uredbo (ES) št. 1235/2003 [2] uvedla začasne protidampinške ukrepe za uvoz silicija (zadevni izdelek) s poreklom iz Rusije.(2) Po sprejetju začasnih protidampinških ukrepov je Komisija nadaljevala preiskavo dampinga, škode in interesa Skupnosti. Dokončne ugotovitve in sklepi preiskave so določeni v Uredbi Sveta (ES) št. 2229/2003 z dne 22. decembra 2003 o uvedbi dokončne protidampinške dajatve in dokončnem pobiranju začasne dajatve, uvedene pri uvozu silicija s poreklom iz Rusije [3] (dokončna uredba).(3) Preiskava je potrdila začasne ugotovitve o škodljivem dampingu v zvezi z uvozom silicija s poreklom iz Rusije.B. OBVEZA(4) Po sprejetju začasnih protidampinških ukrepov so SKU LLC, Sual-Kremny-Ural in ZAO KREMNY, sodelujoči proizvajalci izvozniki v Rusiji, ki sodijo v SUAL Holding Group, skupaj s povezanim trgovcem ASMP GmbH v Švici (SKU LLC, Sual-Kremny-Ural; ZAO KREMNY in ASMP GmbH se skupno navedejo kot družba), ponudili obveznost v skladu s členom 8(1) osnovne uredbe. Ponudba je imela rok, določen v členu 8(2) osnovne uredbe, vendar ni mogla biti sprejeta iz razlogov, podrobno določenih v uvodni izjavi 94 dokončne uredbe.(5) Naknadno je družba predložila bistveno spremenjeno ponudbo obveze. V tej ponudbi je družba ponudila prodajo zadevnega izdelka po ravneh cene ali nad njimi, s katerimi so bili odpravljeni škodljivi učinki dampinga. Poleg tega ta obveza določa, da bo veljala pri prodaji zadevnega izdelka, ki sodi v obseg obveze, v Skupnost, letna količinska omejitev. Ko je v danem letu dosežena ustrezna omejitev, naj bi se odpravila zaračunana veljavna protidampinška dajatev. Nezaupna različica spremenjene ponudbe obveze je bila razkrita zainteresiranim stranem v skladu s členom 8(4) osnovne uredbe. Po tem razkritju ni bil prejet noben komentar, ki bi kazal na nasprotovanje cenovno zavezujoči ponudbi.(6) Družbsa bo Komisiji redno pošiljala podrobne informacije o izvozu v Skupnost, vključno z informacijami o izdelkih, razen silikona, kar pomeni, da Komisija lahko obveze učinkovito spremlja. Podjetje je priskrbelo tudi informacije glede seznamov svojih naročnikov, skupaj s količinami in cenami izdelkov, ki jih je podjetje prodalo svojim naročnikom. S tem se je pokazalo, da je v nasprotju s tem, kar se je zdelo kot problem v prvi ponudbi obveze, velika večina prodaje zadevnega izdelka potekala z naročniki, ki se niso oskrbovali z nobenim drugim izdelkom, narejenim v tem podjetju in tako je tveganje za kakršnokoli navzkrižno nadomestilo cene med zadevnim izdelkom in drugimi izdelki veljalo kot omejeno. Komisija bo pozorno nadzorovala kakršnokoli spremembo tega vzorca prodaje. V zvezi s tem je treba opozoriti, da vsebuje spremenjena obveza klavzulo, po kateri kakršna koli sprememba vzorca trgovanja v Skupnost, za katero ni dovolj utemeljenega razloga ali ekonomske upravičenosti, razen uvedbe protidampinških ukrepov, predstavlja kršitev obveze. V teh pogojih se šteje, da je tveganje izogibanja dogovorjene obveze omejeno.(7) To končno sprejemljivo cenovno zavezujočo ponudbo je pripravilo podjetje pred objavo dokončnih ugotovitev, vendar v tako pozni fazi postopka, da je bilo administrativno nemogoče vključiti njeno sprejetje v dokončno uredbo. Izjemoma, in zlasti ob upoštevanju prizadevanj podjetja, da odpravi pomisleke Komisije glede tveganja izogibanja ter odprave škode, se šteje za primerno sprejeti obvezo, ne glede na dejstvo, da je bila sprejeta po obdobju, v katerem je treba podati stališča, v skladu s členom 20(5) osnovne uredbe.(8) Da bi lahko Komisija učinkovito nadzorovala, če družba ravna v skladu z obvezo, kadar je zahteva za sprostitev v prosti promet na podlagi obveze predložena ustreznemu carinskemu organu, bo oprostitev dajatve pogojena s predložitvijo računa, ki vsebuje vsaj podatke, naštete v Prilogi k Uredbi Sveta (ES) 2229/2003, spremenjeni z Uredbo Sveta (ES) št. 821/2004, in družba izda potrdilo, na katerem je označena vsaka kemična analiza zadevnega izdelka, določenega na zadevni fakturi. Ta informacija je prav tako potrebna, da omogoči carinskim organom, da z zadostno natančnostjo zagotovijo, da pošiljka ustreza trgovinskim dokumentom. Kadar takšen račun ali potrdilo nista predložena, ali kadar ne ustrezata izdelku, predloženemu carini, je treba zaračunati ustrezno visoko protidampinško dajatev.(9) Če bi prišlo do kršitve, suma kršitve ali umika obveze, se lahko naloži protidampinško dajatev v skladu s členom 8(9) in (10) osnovne uredbe –SPREJELA NASLEDNJI SKLEP:Člen 1Sprejme se obveza, ki so jo ponudili zgoraj navedeni proizvajalci v zvezi s protidampinškim postopkom glede uvoza silicija s poreklom iz Rusije.Država | Družba | Dodatna oznaka TARIC |Rusija | SKU LLC, Sual-Kremny-ural, Kamensk, Ural Region, Russia, ZAO KREMNY, Irkutsk, Regija Irkutsk, Rusija in njihov povezani trgovec ASMP GmbH, Baarerstrasse 16, CH 6300 Zug, Švica, ki so del SUAL Holding Group | A517 |Člen 2Ta sklep začne veljati 30. aprila 2004.V Bruslju, 13. aprila 2004Za KomisijoPascal LamyČlan Komisije[1] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 1972/2002 (UL L 305, 7.11.2002, str. 1).[2] UL L 173, 11.7.2003, str. 14.[3] UL L 339, 24.12.2003, str. 3. Uredba, kakor je bila nazadnje spremenjena z Uredbo (ES) št. 821/2004 (glej stran 1 tega Uradnega lista).--------------------------------------------------


title: Sklep Sveta 2012/158/SZVP z dne 19. marca 2012 o spremembi Sklepa 2011/173/SZVP o omejevalnih ukrepih zaradi razmer v Bosni in Hercegovini

text:
               20.3.2012

               SL

               Uradni list Evropske unije

               L 80/17

         SKLEP SVETA 2012/158/SZVP
   z dne 19. marca 2012
   o spremembi Sklepa 2011/173/SZVP o omejevalnih ukrepih zaradi razmer v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je dne 21. marca 2011 sprejel Sklep 2011/173/SZVP (1).

               (2)

               Na podlagi pregleda Sklepa 2011/173/SZVP, bi bilo treba podaljšati obdobje uporabe omejevalnih ukrepov do 22. marca 2013.

               (3)

               Sklep 2011/173/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V Sklepu 2011/173/SZVP se drugi odstavek člena 6 nadomesti z naslednjim:

      "Uporablja se do 22. marca 2013.".

   Člen 2
   Ta sklep začne veljati na dan sprejetja.

      V Bruslju, 19. marca 2012

            Za Svet

            Predsednica

         M. GJERSKOV

      (1)  UL L 76, 22.3.2011, str. 68.


title: Sklep Evropskega parlamenta (EU) 2015/1653 z dne 29. aprila 2015 o razrešnici glede izvrševanja proračuna Evropske agencije za okolje za proračunsko leto 2013

text:
               30.9.2015

               SL

               Uradni list Evropske unije

               L 255/227

      SKLEP EVROPSKEGA PARLAMENTA (EU) 2015/1653
      z dne 29. aprila 2015
      o razrešnici glede izvrševanja proračuna Evropske agencije za okolje za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za okolje za proračunsko leto 2013,

                  —

                  ob upoštevanju poročila Računskega sodišča o zaključnem računu Evropske agencije za okolje za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (5), zlasti člena 13,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0083/2015),

         1.

            podeli razrešnico izvršnemu direktorju Evropske agencije za okolje glede izvrševanja proračuna agencije za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 144.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 126, 21.5.2009, str. 13.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep sveta z dne 21. decembra 1988 o začasni uporabi Potrjenega zapisnika, ki spreminja Sporazum med Evropsko gospodarsko skupnostjo in Hongkongom o trgovini s tekstilnimi izdelki

text:
Pomembno pravno obvestilo

|

31988D0666

Uradni list L 382 , 31/12/1988 str. 0044 - 0044

		Sklep Svetaz dne 21. decembra 1988o začasni uporabi Potrjenega zapisnika, ki spreminja Sporazum med Evropsko gospodarsko skupnostjo in Hongkongom o trgovini s tekstilnimi izdelki(88/666/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker je Skupnost začasno uporabljala Sporazum med Evropsko gospodarsko skupnostjo in Hongkongom o trgovini s tekstilnimi izdelki, parafiran 2. oktobra 1986, v skladu s Sklepom 88/213/EGS [1] od 1. januarja 1987 do dokončanja postopkov, potrebnih za sklenitev Sporazuma;ker navedeni sporazum predvideva možnost količinskih prilagoditev kvot za določene kategorije, da bi omogočil uvedbo kombinirane nomenklature;ker je bil po posvetovanjih med Skupnostjo in Hongkongom 29. julija 1988 parafiran Potrjen zapisnik, ki spreminja kvote za izdelke kategorij 7 in 78, predvidene v Sporazumu;ker naj bi se od 1. januarja 1988 do dokončanja postopkov, potrebnih za sklenitev Sporazuma in Potrjenega zapisnika, Potrjeni zapisnik začasno uporabljal, pod pogojem vzajemne začasne uporabe s strani Hongkonga,SKLENIL:Člen 1Potrjeni zapisnik, ki spreminja Sporazum o trgovini s tekstilnimi izdelki med Evropsko gospodarsko skupnostjo in Hongkongom se od 1. januarja 1988 do dokončanja postopkov, potrebnih za njegovo sklenitev, v Skupnosti začasno uporablja, pod pogojem vzajemne začasne uporabe s strani Hongkonga.Besedilo Potrjenega zapisnika je priloženo k temu sklepu.Člen 2Komisija je pozvana, da od vlade Hongkonga pridobi soglasje o začasni uporabi Potrjenega zapisnika iz člena 1 in o tem uradno obvesti Svet.V Bruslju, 21. decembra 1988Za SvetPredsednikV. Papandreou[1] UL L 97, 14.4.1988, str. 1.--------------------------------------------------


title: Sklep Evropskega parlamenta (EU) 2015/1646 z dne 29. aprila 2015 o zaključnem računu Evropskega azilnega podpornega urada za proračunsko leto 2013

text:
               30.9.2015

               SL

               Uradni list Evropske unije

               L 255/202

      SKLEP EVROPSKEGA PARLAMENTA (EU) 2015/1646
      z dne 29. aprila 2015
      o zaključnem računu Evropskega azilnega podpornega urada za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega azilnega podpornega urada za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega azilnega podpornega urada za proračunsko leto 2013 z odgovori urada (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice uradu glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (5), zlasti člena 35,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0085/2015),

         1.

            ugotavlja, da so podatki iz končnega zaključnega računa Evropskega azilnega podpornega urada takšni kot v prilogi k poročilu Računskega sodišča;

         2.

            odobri zaključni račun Evropskega azilnega podpornega urada za proračunsko leto 2013;

         3.

            naroči svojemu predsedniku, naj ta sklep posreduje izvršnemu direktorju Evropskega azilnega podpornega urada, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 102.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 132, 29.5.2010, str. 11.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Evropskega parlamenta (EU) 2016/1506 z dne 28. aprila 2016 o zaključnem računu Evropskega azilnega podpornega urada za proračunsko leto 2014

text:
               14.9.2016

               SL

               Uradni list Evropske unije

               L 246/214

         SKLEP EVROPSKEGA PARLAMENTA (EU) 2016/1506
   z dne 28. aprila 2016
   o zaključnem računu Evropskega azilnega podpornega urada za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega azilnega podpornega urada za proračunsko leto 2014,

               —

               ob upoštevanju poročila Računskega sodišča o zaključnem računu Evropskega azilnega podpornega urada za proračunsko leto 2014 z odgovorom urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice uradu glede izvrševanja proračuna za proračunsko leto 2014 (05584/2016 – C8-0092/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0133/2016),

               1.

               ugotavlja, da so podatki v končnem zaključnem računu Evropskega azilnega podpornega urada takšni kot v prilogi k poročilu Računskega sodišča;

               2.

               odobri zaključni račun Evropskega azilnega podpornega urada za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Evropskega azilnega podpornega urada, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 102.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 132, 29.5.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2009/494/ES: Odločba Komisije z dne 25. junija 2009 o nekaterih zaščitnih ukrepih v zvezi z visoko patogeno aviarno influenco podtipa H5N1 na Hrvaškem in v Švici (notificirano pod dokumentarno številko C(2009) 4977) (Besedilo velja za EGP)

text:
               27.6.2009

               SL

               Uradni list Evropske unije

               L 166/74

      ODLOČBA KOMISIJE

   z dne 25. junija 2009
   o nekaterih zaščitnih ukrepih v zvezi z visoko patogeno aviarno influenco podtipa H5N1 na Hrvaškem in v Švici
   (notificirano pod dokumentarno številko C(2009) 4977)
   (Besedilo velja za EGP)
   (2009/494/ES)
   KOMISIJA EVROPSKIH SKUPNOSTI JE –
   op upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, ter o spremembi direktiv 89/662/EGS, 90/425/EGS in 90/675/EGS (1) ter zlasti člena 18(1) in (7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(1) in (6) Direktive,
   ob upoštevanju naslednjega:

               (1)

               Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (3) določa pogoje za izdajo veterinarskih spričeval za uvoz perutnine in nekaterih perutninskih proizvodov v Skupnost ter tranzit navedenih proizvodov skozi Skupnost. Zaradi jasnosti in doslednosti predpisov Skupnosti je primerno, da se za namene te odločbe upoštevajo opredelitve perutnine in valilnih jajc iz navedene uredbe.

               (2)

               Uredba Komisije (ES) št. 318/2007 z dne 23. marca 2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic (4) določa pogoje zdravstvenega varstva živali za uvoz nekaterih ptic v Skupnost iz tretjih držav in njihovih delov. Zaradi jasnosti in doslednosti predpisov Skupnosti je primerno, da se za namene te odločbe upošteva opredelitev ptic iz navedene uredbe.

               (3)

               Odločba Komisije 2006/265/ES z dne 31. marca 2006 o nekaterih zaščitnih ukrepih v zvezi s sumom na visoko patogeno aviarno influenco v Švici (5) in Odločba Komisije 2006/533/ES z dne 28. julija 2006 o nekaterih prehodnih zaščitnih ukrepih v zvezi z visoko patogeno aviarno influenco na Hrvaškem (6) sta bili sprejeti po pozitivnih ugotovitvah visoko patogene aviarne influence podtipa H5N1 pri prosto živečih pticah v obeh navedenih tretjih državah. V skladu z navedenima odločbama morajo države članice začasno ustaviti uvoz žive perutnine, ratitov, gojene pernate divjadi ter pernate divjadi in nekaterih drugih živih ptic, vključno z ljubiteljskimi vrstami ptic in valilnimi jajci navedenih vrst, ter nekaterih proizvodov iz ptic iz nekaterih delov Hrvaške in Švice. Odločbi 2006/265/ES in 2006/533/ES sta bili prečiščeni v enem pravnem aktu, trajanje ukrepov pa je bilo z Odločbo Komisije 2008/555/ES z dne 26. junija 2008 o nekaterih zaščitnih ukrepih v zvezi z visoko patogeno aviarno influenco podtipa H5N1 na Hrvaškem in v Švici (7) podaljšano do 30. junija 2009.

               (4)

               Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (8) določa nekatere ukrepe biološke varnosti in omejitev za preprečitev prenosa navedene bolezni, vključno z vzpostavitvijo območij A in B po sumu izbruha ali potrjenem izbruhu bolezni pri perutnini.

               (5)

               Odločba Komisije 2006/563/ES z dne 11. avgusta 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri prosto živečih pticah v Skupnosti (9) določa nekatere zaščitne ukrepe za preprečitev prenosa navedene bolezni s prosto živečih ptic na perutnino vključno z, na podlagi ocene tveganja, vzpostavitvijo območij nadzora in spremljanja ob upoštevanju epidemioloških, geografskih in ekoloških dejavnikov po sumu ali potrditvi pozitivne ugotovitve navedene bolezni pri prosto živečih pticah.

               (6)

               Hrvaška je Komisijo obvestila, da pristojni organi navedene tretje države uporabljajo zaščitne ukrepe, enakovredne tistim, ki jih uporabljajo pristojni organi držav članic, kakor določa Odločba 2006/563/ES, kadar obstaja sum ali potrditev visoko patogene aviarne influence podtipa H5N1 pri prosto živečih pticah, in da bo Komisiji nemudoma sporočila kakršne koli prihodnje spremembe zdravstvenega stanja živali, vključno zlasti pozitivne ugotovitve navedene bolezni pri prosto živečih pticah.

               (7)

               Švica je Komisijo obvestila, da pristojni organi navedene tretje države uporabljajo zaščitne ukrepe, enakovredne tistim, ki jih uporabljajo pristojni organi držav članic, kakor določata odločbi 2006/415/ES in 2006/563/ES, kadar obstaja sum ali potrditev visoko patogene aviarne influence podtipa H5N1 pri perutnini ali prosto živečih pticah, in da bo Komisiji nemudoma sporočila kakršne koli prihodnje spremembe zdravstvenega stanja živali, vključno zlasti izbruhe ali pozitivne ugotovitve navedene bolezni pri perutnini ali prosto živečih pticah. Upoštevati je treba tudi Sporazum med Evropsko skupnostjo in Švicarsko konfederacijo o trgovini s kmetijskimi proizvodi (10).

               (8)

               Komisija bo države članice nemudoma seznanila z vsemi informacijami, ki jih bo prejela od hrvaških in švicarskih pristojnih organov, ter jim jih tudi posredovala.

               (9)

               Zaradi trenutnega epidemiološkega stanja v zvezi visoko patogeno aviarno influenco podtipa H5N1 v Skupnosti in tretjih državah in na podlagi jamstev Hrvaške je primerno, da se ob pozitivni ugotovitvi navedene bolezni pri prosto živečih pticah na ozemlju Hrvaške zaščitni ukrepi Skupnosti za navedeno državo uporabijo samo v tistih delih Hrvaške, v katerih pristojni organ navedene države uporabi zaščitne ukrepe, enakovredne ukrepom iz Odločbe 2006/563/ES.

               (10)

               Na podlagi jamstev Švice je primerno, da se ob pozitivni ugotovitvi visoko patogene aviarne influence podtipa H5N1 pri prosto živečih pticah ali ob izbruhu navedene bolezni pri perutnini na ozemlju Švice zaščitni ukrepi za navedeno državo uporabijo samo v tistih delih Švice, v katerih pristojni organ navedene države uporabijo zaščitne ukrepe, enakovredne ukrepom iz odločb 2006/415/ES in 2006/563/ES.

               (11)

               Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi (11) določa seznam tretjih držav, iz katerih lahko države članice odobrijo uvoz mesnih izdelkov ter obdelanih želodcev, mehurjev in črev, ter predpisuje načine obdelave, ki veljajo za učinkovite pri inaktivaciji zadevnih patogenov. Za preprečitev nevarnosti prenosa bolezni s takimi proizvodi je treba uporabiti ustrezen način obdelave, ki je odvisen od zdravstvenega stanja v državi porekla in vrst, iz katerih je pridobljen proizvod. Zato je primerno, da se dovoli odstopanje od določb o začasni ustavitvi uvoza proizvodov iz mesa pernate divjadi s poreklom iz Hrvaške in Švice, če so bili obdelani pri temperaturi najmanj 70 °C v celotnem proizvodu.

               (12)

               Odločba 2008/555/ES velja do 30. junija 2009. Zaradi trenutnega epidemiološkega stanja je primerno podaljšati predvidene ukrepe do 31. decembra 2010.

               (13)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   1.   Države članice začasno ustavijo uvoz ali vnos v Skupnost iz tistega dela ozemlja Hrvaške, navedenega v odstavku 2(a), in iz tistega dela ozemlja Švice, navedenega v odstavku 2(b), naslednjega blaga:

               (a)

               perutnine, kakor je opredeljena v členu 2(1) Uredbe (ES) št. 798/2008;

               (b)

               valilnih jajc, kakor so opredeljena v členu 2(2) Uredbe (ES) št. 798/2008;

               (c)

               ptic, kakor so opredeljene v členu 3(a) Uredbe (ES) št. 318/2007, in njihovih valilnih jajc;

               (d)

               mesa, mletega mesa, mehansko izkoščenega mesa pernate divjadi;

               (e)

               mesnih proizvodov, ki so sestavljeni iz mesa pernate divjadi ali ga vsebujejo;

               (f)

               surove hrane za hišne živali in nepredelanih krmil, ki vsebujejo katere koli dele pernate divjadi;

               (g)

               neobdelanih lovskih trofej katerih koli ptic.

         2.   Začasna ustavitev iz odstavka 1 velja za uvoz ali vnos v Skupnost iz:

               (a)

               v zvezi s Hrvaško, vseh območij ozemlja Hrvaške, za katera pristojni organi Hrvaške uradno uporabljajo zaščitne ukrepe, ki so enakovredni ukrepom iz Odločbe 2006/563/ES;

               (b)

               v zvezi s Švico, vseh območij ozemlja Švice, za katera pristojni organi Švice uradno uporabljajo zaščitne ukrepe, ki so enakovredni ukrepom iz odločb 2006/415/ES in 2006/563/ES.

         3.   Z odstopanjem od odstavka 1(e) države članice odobrijo uvoz in vnos v Skupnost mesnih proizvodov, ki so sestavljeni iz mesa pernate divjadi ali ga vsebujejo, kadar je bilo meso teh vrst obdelano na enega od posebnih načinov iz točk B, C ali D dela 4 Priloge II k Odločbi 2007/777/ES.
   Člen 2
   Države članice nemudoma sprejmejo ukrepe, potrebne za uskladitev s to odločbo, in jih objavijo. O tem takoj obvestijo Komisijo.
   Člen 3
   Ta odločba se uporablja od 1. julija 2009 do 31. decembra 2010.
   Člen 4
   Ta odločba je naslovljena na države članice.

      V Bruslju, 25. junija 2009

            Za Komisijo

         Androulla VASSILIOU

            Članica Komisije

      (1)  UL L 268, 24.9.1991, str. 56.

      (2)  UL L 24, 31.1.1998, str. 9.

      (3)  UL L 226, 23.8.2008, str. 1.

      (4)  UL L 84, 24.3.2007, str. 7.

      (5)  UL L 95, 4.4.2006, str. 9.

      (6)  UL L 212, 2.8.2006, str. 19.

      (7)  UL L 179, 8.7.2008, str. 14.

      (8)  UL L 164, 16.6.2006, str. 51.

      (9)  UL L 222, 15.8.2006, str. 11.

      (10)  UL L 114, 30.4.2002, str. 132.

      (11)  UL L 312, 30.11.2007, str. 49.


title: Sklep Sveta 2014/933/SZVP z dne 18. decembra 2014 o spremembi Sklepa 2014/386/SZVP o omejevalnih ukrepih kot odgovor na nezakonito priključitev Krima in Sevastopola

text:
               19.12.2014

               SL

               Uradni list Evropske unije

               L 365/152

         SKLEP SVETA 2014/933/SZVP
   z dne 18. decembra 2014
   o spremembi Sklepa 2014/386/SZVP o omejevalnih ukrepih kot odgovor na nezakonito priključitev Krima in Sevastopola
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 23. junija 2014 sprejel Sklep 2014/386/SZVP (1).

               (2)

               Svet meni, da bi bilo treba zaradi nezakonite priključitve Krima in Sevastopola, ki še vedno traja, sprejeti ukrepe za dodatno omejitev naložb na Krimu in v Sevastopolu.

               (3)

               Naložbene prepovedi iz tega sklepa in prepovedi trgovanja z blagom in tehnologijo za uporabo v nekaterih sektorjih na Krimu in v Sevastopolu bi se morale uporabljati za subjekte, ki imajo na Krimu ali v Sevastopolu registriran sedež, glavno upravo ali glavno poslovno enoto, na hčerinske ali povezane družbe pod njihovim nadzorom na Krimu ali v Sevastopolu, pa tudi na podružnice in druge subjekte, ki poslujejo na Krimu ali v Sevastopolu.

               (4)

               Prav tako bi bilo treba omejiti trgovino z blagom in tehnologijo za uporabo v nekaterih sektorjih na Krimu in v Sevastopolu. Za namene tega sklepa bi se moral kraj uporabe blaga in tehnologije določiti na podlagi ocene objektivnih elementov, ki vključujejo, vendar niso omejeni na cilj pošiljke, poštno številko prejemnika, navedbo kraja potrošnje in dokumentirano navedbo uvoznika. Pojem kraja uporabe bi se moral uporabljati za blago ali tehnologijo, ki se stalno uporablja na Krimu in v Sevastopolu.

               (5)

               Storitve v sektorju prometa, telekomunikacij, energetike ali iskanja, izkoriščanja in proizvodnje nafte, plina in mineralnih virov ter storitve, povezane s turističnimi dejavnostmi na Krimu ali v Sevastopolu, tudi v pomorskem sektorju, bi morale biti prepovedane.

               (6)

               Prepovedi in omejitve iz tega sklepa se ne sme razumeti kot prepovedi ali omejitve tranzita prek Krima ali skozi Sevastopol za fizične ali pravne osebe ali subjekte Unije.

               (7)

               Prepovedi in omejitve iz tega sklepa se ne uporabljajo za opravljanje legitimnih poslov s subjekti zunaj Krima ali Sevastopola, ki delujejo znotraj Krima ali Sevastopola, kadar ni utemeljenih razlogov za ugotovitev, da so zadevno blago ali storitve namenjene za uporabo na Krimu ali v Sevastopolu ali če povezane naložbe niso namenjene podjetjem ali hčerinskim podjetjem ali podružnici pod njihovim nadzorom na Krimu ali v Sevastopolu.

               (8)

               Za izvajanje določenih ukrepov je potrebno nadaljnje ukrepanje Unije.

               (9)

               Sklep 2014/386/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/386/SZVP se spremeni:

               (1)

               členi od 4a do 4e se nadomestijo z naslednjim:
               „Člen 4a
               1.   Prepovedano je naslednje:

                           (a)

                           pridobivanje ali povečevanje lastniških deležev v nepremičninah na Krimu ali v Sevastopolu;

                           (b)

                           pridobivanje ali povečevanje lastniških deležev v subjektih na Krimu ali v Sevastopolu, vključno z nakupom teh subjektov v celoti in nakupom delnic in drugih lastniških vrednostnih papirjev;

                           (c)

                           odobritev kakršnega koli financiranja subjektov na Krimu ali v Sevastopolu ali za dokumentiran namen financiranja subjektov na Krimu ali v Sevastopolu;

                           (d)

                           oblikovanje kakršne koli mešane družbe s subjekti na Krimu ali v Sevastopolu;

                           (e)

                           opravljanje naložbenih storitev, neposredno povezanih z dejavnostmi iz točk (a) do (d).

                     Prepovedi in omejitve iz tega člena se ne uporabljajo za opravljanje legitimnih poslov s subjekti zunaj Krima ali Sevastopola, če povezane naložbe niso namenjene subjektom na Krimu ali v Sevastopolu.
               2.   Prepovedi iz odstavka 1:

                           (a)

                           ne posegajo v izpolnjevanje obveznosti na podlagi pogodb, sklenjenih pred 20. decembrom 2014;

                           (b)

                           ne preprečujejo povečanja lastniških deležev, če je tako povečanje obveznost, ki izhaja iz pogodbe, sklenjene pred 20. decembrom 2014.

                     3.   Prepovedano je zavestno ali namerno sodelovanje v dejavnostih, katerih namen ali učinek je izogniti se prepovedim iz odstavka 1.
               Člen 4b
               1.   Prepovedana je prodaja, dobava, prenos ali izvoz blaga in tehnologije s strani državljanov držav članic ali z ozemlja držav članic ali z uporabo plovil ali zrakoplovov pod pristojnostjo držav članic, ne glede na to, ali izvirajo z njihovega ozemlja,

                           (a)

                           subjektom na Krimu ali v Sevastopolu ali

                           (b)

                           za uporabo na Krimu ali v Sevastopolu,

                     v naslednjih sektorjih:

                           (i)

                           promet;

                           (ii)

                           telekomunikacije;

                           (iii)

                           energetika;

                           (iv)

                           iskanje, izkoriščanje in proizvodnja nafte, plina in mineralnih virov.

                     2.   Zagotavljanje:

                           (a)

                           tehnične pomoči ali usposabljanja in drugih storitev, povezanih z blagom in tehnologijo v sektorjih iz odstavka 1;

                           (b)

                           financiranja ali finančne pomoči za vsako prodajo, dobavo, prenos ali izvoz blaga in tehnologije v sektorjih iz odstavka 1 ali za zagotavljanje s tem povezane tehnične pomoči ali usposabljanja

                     je prepovedano.
               3.   Prepovedi iz odstavka 1 in odstavka 2, kadar so povezane s točko (b) odstavka 1, se ne uporabljajo, če ni utemeljenih razlogov, da bi se ugotovilo, da se blago in tehnologija ali storitve iz odstavka 2, uporabljajo na Krimu ali v Sevastopolu.
               4.   Prepovedi iz odstavkov 1 in 2 do 21. marca 2015 ne posegajo v izvrševanje pogodb, sklenjenih pred 20. decembrom 2014, ali povezanih pogodb, potrebnih za izvršitev takšnih pogodb.
               5.   Prepovedano je zavestno ali namerno sodelovanje v dejavnostih, katerih namen ali učinek je izogniti se prepovedim iz odstavkov 1 in 2.
               6.   Unija sprejme potrebne ukrepe za določitev predmetov, za katere se uporablja ta člen.
               Člen 4c
               1.   Prepovedano je zagotavljati tehnično pomoč oziroma posredniške, gradbene ali inženirske storitve, neposredno povezane z infrastrukturo na Krimu ali v Sevastopolu v sektorjih iz člena 4b(1), ne glede na izvor blaga in tehnologije.
               2.   Prepovedi iz odstavka 1 do 21. marca 2015 ne posegajo v izvrševanje pogodb, sklenjenih pred 20. decembrom 2014, ali povezanih pogodb, potrebnih za izvršitev takšnih pogodb.
               3.   Prepovedano je zavestno in namerno sodelovanje v dejavnostih, katerih namen ali učinek je izogibanje prepovedim iz odstavkov 1 in 2.
               Člen 4d
               1.   Pristojni organi lahko izdajo dovoljenje v zvezi z dejavnostmi iz člena 4a(1), člena 4b(2) in člena 4(c)(1) ter blagom in tehnologijo iz člena 4b(1), če so:

                           (a)

                           potrebni za uradne namene konzularnih predstavništev ali mednarodnih organizacij, ki imajo imuniteto v skladu z mednarodnim pravom in se nahajajo na Krimu ali v Sevastopolu, ali

                           (b)

                           povezani s projekti, ki so izključno v podporo bolnišnicam ali drugim javnim zdravstvenim ustanovam, ki zagotavljajo zdravstvene storitve, ali civilnim izobraževalnim ustanovam, ki se nahajajo na Krimu ali v Sevastopolu.

                     2.   Pristojni organi lahko pod pogoji, ki se jim zdijo primerni, izdajo tudi dovoljenje za transakcijo v zvezi z dejavnostmi iz člena 4a(1), pod pogojem, da je transakcija namenjena vzdrževanju, ki je potrebno za zagotavljanje varnosti obstoječe infrastrukture.
               3.   Pristojni organi lahko izdajo tudi dovoljenje v zvezi z blagom in tehnologijo iz člena 4b(1) in dejavnostmi iz člena 4b(2) ter člena 4c, kadar je prodaja, dobava, prenos ali izvoz predmetov ali opravljanje navedenih dejavnosti potrebno za nujno preprečitev ali ublažitev dogodka, ki bi lahko imel resne in obsežne posledice za zdravje in varnost ljudi, vključno z varnostjo obstoječe infrastrukture, ali za okolje. V ustrezno utemeljenih nujnih primerih se lahko prodaja, dobava, prenos ali izvoz izvede brez predhodnega dovoljenja, pod pogojem, da izvoznik pristojni organ o tem uradno obvesti v petih delovnih dneh od opravljene prodaje, dobave, prenosa ali izvoza ter pri tem navede podrobnosti ustrezne utemeljitve za prodajo, dobavo, prenos ali izvoz brez predhodnega dovoljenja.
               Komisija in države članice druga drugo obveščajo o ukrepih iz tega odstavka in si posredujejo vse druge zadevne informacije, ki so jim na voljo.
               Člen 4e
               1.   Prepovedano je opravljanje storitev, neposredno povezanih s turizmom, na Krimu ali v Sevastopolu, in sicer s strani državljanov držav članic ali z ozemelj držav članic ali z uporabo plovil ali zrakoplovov pod pristojnostjo držav članic.
               2.   Nobeni ladji, ki opravlja storitve križarjenja, ni dovoljen vstop ali pristanek v katerem koli pristanišču na Krimskem polotoku.
               Unija sprejme potrebne ukrepe za določitev zadevnih pristanišč, za katere se uporablja ta člen.
               3.   Prepoved iz odstavka 2 ne velja, če ladja v nujnih primerih zaradi pomorske varnosti vstopi ali pristane v enem od pristanišč na Krimskem polotoku. Pristojni organ mora biti o vstopu ali pristanku ladje v pristanišče obveščen v petih delovnih dneh.
               4.   Prepovedi iz odstavka 1 do 21. marca 2015 ne posegajo v izvrševanje pogodb, sklenjenih pred 20. decembrom 2014, ali povezanih pogodb, potrebnih za izvršitev takšnih pogodb.
               5.   Prepovedano je zavestno ali namerno sodelovanje v dejavnostih, katerih namen ali učinek je izogniti se prepovedim iz odstavka 1.“

               (2)

               Člena 4f in 4g se črtata.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 18. decembra 2014

            Za Svet

            Predsednik

         S. GOZI

      (1)  UL L 183, 24.6.2014, str. 70.


title: 2006/790/ES: Sklep Komisije z dne 7. novembra 2006 o začetku postopkov za poravnavo spora proti Indiji v okviru Sporazuma o pravilih in postopkih poravnavanja sporov in drugih ustreznih določb STO v zvezi s trgovinsko oviro, ki jo povzroča Indija z ohranjanjem dodatne dajatve na uvožena vina in alkoholne pijače in posebne dodatne dajatve na uvožene alkoholne pijače, ter indijska država Tamil Nadu z ohranjanjem prepovedi prodaje uvoženih vin in alkoholnih pijač

text:
               18.11.2006

               SL

               Uradni list Evropske unije

               L 319/46

      SKLEP KOMISIJE

   z dne 7. novembra 2006
   o začetku postopkov za poravnavo spora proti Indiji v okviru Sporazuma o pravilih in postopkih poravnavanja sporov in drugih ustreznih določb STO v zvezi s trgovinsko oviro, ki jo povzroča Indija z ohranjanjem dodatne dajatve na uvožena vina in alkoholne pijače in posebne dodatne dajatve na uvožene alkoholne pijače, ter indijska država Tamil Nadu z ohranjanjem prepovedi prodaje uvoženih vin in alkoholnih pijač
   (2006/790/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3286/94 z dne 22. decembra 1994 o določitvi postopkov Skupnosti na področju skupne trgovinske politike za zagotovitev izvrševanja pravic Skupnosti po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (1), in zlasti členov 12(1) in 13(2) Uredbe,
   ob upoštevanju naslednjega:

               (1)

               Komisija je 20. julija 2005 prejela pritožbo v skladu s členom 4 Uredbe (ES) št. 3286/94 („Uredba o trgovinskih ovirah“). Pritožbo sta skupaj vložila CEEV (Comité européen des enterprises vins) in CEPS (The European Spirits Organisation).

               (2)

               Pritožba je zadevala nekatere domnevne indijske trgovinske prakse, ki so negativno vplivale na uvoz in prodajo vin in alkoholnih pijač v Indijo (2). Te prakse so vključevale dodatno dajatev, ki jo je Indija uporabljala pri uvozu vin in alkoholnih pijač, posredne davke, ki so jih uporabljale nekatere indijske države pri uvozu vin in alkoholnih pijač ter omejitve prodaje uvoženih vin in alkoholnih pijač, ki so jih uporabljale nekatere indijske države.

               (3)

               Pritožnika sta trdila, da te prakse niso v skladu s členi II, III in XI Splošnega sporazuma o carinah in trgovini iz leta 1994 („GATT 1994“). Na tej osnovi sta pritožnika zaprosila Komisijo, naj ustrezno ukrepa.

               (4)

               Pritožba je vsebovala dovolj dokazov, da upraviči začetek postopka preverjanja Skupnosti v skladu s členom 8(1) Uredbe o trgovinskih ovirah. Komisija je zato 17. septembra 2005 (3) sprožila postopek, potem ko se je posvetovala z državami članicami v okviru svetovalnega odbora.

               (5)

               Med postopkom pregleda sta pritožnika umaknila zahteve v zvezi s posrednimi davki, ki jih nekatere indijske države uporabljajo pri uvozu vin in alkoholnih pijač, Indija pa je uvedla novo dodatno dajatev („posebna dodatna dajatev“), ki se uporablja pri uvozu vin in alkoholnih pijač. Komisija je zato v okviru navedenega postopka izvedla preiskavo dodatne dajatve, posebne dodatne dajatve in domnevnih omejitev prodaje uvoženih vin in alkoholnih pijač, ki jih uporabljajo nekatere indijske države.

               (6)

               Preiskava je upoštevala ustrezno indijsko zakonodajo in mnenja, ki so jih izrazila različna indijska vladna ministrstva, podjetja Skupnosti in indijska podjetja ter trgovinska združenja.

               (7)

               V preiskavi je bilo sklenjeno, da dodatna dajatev ni v skladu s členom II:1 GATT 1994 in ni upravičena po členu II:2(a) GATT 1994, kolikor se uporablja za vina in alkoholne pijače, posebna dodatna dajatev pa ni v skladu s členom II:1 GATT 1994 in ni upravičena po členu II:2(a) GATT 1994, kolikor se uporablja za alkoholne pijače. Ker sporazum STO prepoveduje te prakse, obstajajo dokazi za trgovinsko oviro v smislu člena 2(1) Uredbe o trgovinskih ovirah.

               (8)

               V preiskavi je bilo nadalje sklenjeno, da se zahteva dodatna analiza domnevnih omejitev prodaje uvoženih vin in alkoholnih pijač v nekaterih indijskih državah. Analiza, ki je bila izvedena po zaključku preiskave, je pokazala, da zakonodaja indijske države Tamil Nadu vsebuje prepoved prodaje uvoženih vin in alkoholnih pijač, kar ni v skladu s členom III:4 GATT 1994. Ker sporazum STO prepoveduje to prakso, obstajajo dokazi za trgovinsko oviro v smislu člena 2(1) Uredbe o trgovinskih ovirah.

               (9)

               Preiskava je pokazala, da se je kljub odpravi količinskih omejitev za uvoz vin in alkoholnih pijač leta 2001 po postopkih za poravnavo spora proti Indiji v okviru Sporazuma o pravilih in postopkih poravnavanja sporov uvoz vina in alkoholnih pijač iz ES leta 2002 zmanjšal in se je od leta 2003 dalje večal le v skladu s splošno rastjo porabe vin in alkoholnih pijač v Indiji. Učinki odprave količinskih omejitev, ki so bili razumsko pričakovani, se niso pojavili zaradi uporabe ukrepov, ki se preiskujejo.

               (10)

               Preiskava je nadalje pokazala, da je celotna poraba vin in alkoholnih pijač v Indiji leta 2004 znašala 0,67 in 87,1 milijonov zabojev po devet litrov s pričakovano rastjo med 5 % in 10 % na leto v naslednjem desetletju in da je v Indiji manj kot 0,5 % alkoholnih pijač in manj kot 9 % vin, porabljenih v Indiji, uvoženih izdelkov, za katere velja dodatna dajatev in posebna dodatna dajatev.

               (11)

               Preiskava je potrdila, da v Indiji obstaja velik potencialen trg za uvožena vina in alkoholne pijače in da bi odprava dodatne dajatve za vina in alkoholne pijače in posebne dodatne dajatve za alkoholne pijače povzročila znižanje drobnoprodajnih cen za 22 % do 35 % za uvožena vina in za 23 % do 48 % za alkoholne pijače v različnih indijskih državah. Tako veliko znižanje bi znatno povečalo povpraševanje po uvoženih vinih in alkoholnih pijačah ob upoštevanju preferenc indijskega potrošnika in pričakovane rasti indijskega trga za vino in alkoholne pijače.

               (12)

               Ti dokazi jasno kažejo, da je industrija Skupnosti utrpela škodo, saj so nanjo vplivali (in še vedno vplivajo) škodljivi učinki v smislu člena 2(4) Uredbe o trgovinskih ovirah.

               (13)

               Pritožnika predstavljata pomemben gospodarski sektor v Skupnosti, sestavljen iz proizvajalcev vin v 11 in alkoholnih pijač v 21 državah članicah ES. Ti proizvajalci so leta 2005 izvozili blago v vrednosti 10,45 milijard EUR na približno 150 trgov tretjih držav in neposredno zaposlili več kot 600 000 oseb. Preiskava je pokazala, da sta dodatna dajatev in posebna dodatna dajatev preprečili proizvajalcem iz tega sektorja dostop do potencialno velikega indijskega trga.

               (14)

               Glede na zgoraj navedeno je mogoče skleniti, da je v smislu člena 12(1) Uredbe o trgovinskih ovirah v interesu Skupnosti, da v okviru STO ukrepa v prizadevanju za hitro odpravo indijske dodatne dajatve na uvožena vina in alkoholne pijače, indijske posebne dodatne dajatve na uvožene alkoholne pijače in prepovedi prodaje uvoženih vin in alkoholnih pijač v indijski državi Tamil Nadu, kar predstavlja kršitev temeljnih pravil STO in trgovinsko oviro v smislu člena 2(1) Uredbe o trgovinskih ovirah.

               (15)

               Za Skupnost je nadvse pomembno tudi zagotovilo, da partnerji STO v polni meri spoštujejo svoje obveznosti, kakor se to zahteva od Skupnosti. Zato je za dobro delovanje večstranskega trgovinskega sistema bistveno, da se neskladnosti s pravili STO obravnavajo v okviru navedenega foruma.

               (16)

               Poskusi, da bi se ta spor razrešil v okviru številnih sestankov z indijskimi organi, ki so potekali od uvedbe dodatne dajatve, posebne dodatne dajatve in prepovedi prodaje v indijski državi Tamil Nadu in v celotnem času poteka te preiskave, niso pokazali pripravljenosti indijskih oblasti za sporazumno dogovorjeno rešitev. Ker ni verjetno, da se bo indijsko stališče spremenilo, je potreben začetek postopka v okviru Sporazuma STO o pravilih in postopkih poravnavanja sporov.

               (17)

               Ukrepi, predvideni s tem sklepom, so v skladu z mnenjem odbora Uredbe o trgovinskih ovirah –

         SKLENILA:
   Člen 1
   Ohranjanje in uporaba dodatne dajatve na uvožena vina in alkoholne pijače in posebne dodatne dajatve na uvožene alkoholne pijače s strani Indije in ohranjanje in uporaba prepovedi prodaje uvoženih vin in alkoholnih pijač s strani indijske države Tamil Nadu niso v skladu z obveznostmi Indije v okviru Marakeškega sporazuma o ustanovitvi Svetovne trgovinske organizacije in zlasti z določbami Splošnega sporazuma o carinah in trgovini 1994 ter predstavljajo trgovinsko oviro v smislu člena 2(1) Uredbe (ES) št. 3286/94.
   Člen 2
   Skupnost bo za zagotovitev odprave trgovinske ovire iz člena 1 proti Indiji sprožila postopke za poravnavo sporov v skladu s Sporazumom o pravilih in postopkih poravnavanja sporov in drugimi ustreznimi določbami STO.

      V Bruslju, 7. novembra 2006

            Za Komisijo

         Peter MANDELSON

            Član Komisije

      (1)  UL L 349, 31.12.1994, str. 71. Uredba, kakor je bila spremenjena z Uredbo (ES) št. 356/95 (UL L 41, 23.2.1995, str. 3).

      (2)  Postopki zadevajo vina, vermute, aromatizirana vina in alkoholne pijače, uvrščene pod tarifne številke HS 2204, 2205, 2206 in 2208. Vključujejo mirna in peneča vina, vermute in druga alkoholizirana vina, kot sta portovec in sherry, ter alkoholne pijače, destilirane iz surovin kmetijskega izvora, kot so brandyji in vinska žganja, viskiji, gin, vodka, rum in likerji.

      (3)  UL C 228, 17.9.2005.


title: Sklep Sveta 2014/386/SZVP z dne 23. junija 2014 o omejitvah glede blaga s poreklom s Krima ali iz Sevastopola, kot odgovor na nezakonito priključitev Krima in Sevastopola

text:
               24.6.2014

               SL

               Uradni list Evropske unije

               L 183/70

         SKLEP SVETA 2014/386/SZVP
   z dne 23. junija 2014
   o omejitvah glede blaga s poreklom s Krima ali iz Sevastopola, kot odgovor na nezakonito priključitev Krima in Sevastopola
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Voditelji držav ali vlad držav članic Unije so 6. marca 2014 odločno obsodili neizzvan poseg Ruske federacije v suverenost in ozemeljsko nedotakljivost Ukrajine.

               (2)

               Svet je 17. marca 2014 sprejel Sklep 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1).

               (3)

               Evropski svet je na zasedanju 20. in 21. marca 2014 odločno obsodil nezakonito priključitev Avtonomne republike Krim (v nadaljnjem besedilu: Krim) in mesta Sevastopol (v nadaljnjem besedilu: Sevastopol) Ruski federaciji ter poudaril, da je ne bo priznal. Zavzel se je za določene gospodarske, trgovinske in finančne omejitve glede Krima, ki naj se čim prej izvedejo.

               (4)

               Generalna skupščina Združenih narodov je 27. marca 2014 sprejela Resolucijo 68/262 o ozemeljski nedotakljivosti Ukrajine, v kateri je potrjena njena zavezanost suverenosti, politični neodvisnosti, enotnosti in ozemeljski nedotakljivosti Ukrajine znotraj njenih mednarodno priznanih meja ter poudarjena neveljavnost referenduma na Krimu 16. marca, vse države pa so pozvane, naj ne priznajo nikakršne spremembe statusa Krima in Sevastopola.

               (5)

               Svet v teh razmerah meni, da bi bilo treba prepovedati uvoz blaga s poreklom s Krima ali iz Sevastopola v Evropsko unijo, z izjemo blaga s poreklom s Krima ali iz Sevastopola, ki mu je ukrajinska vlada podelila potrdilo o poreklu.

               (6)

               Da se zagotovi učinkovitost ukrepov iz tega sklepa, bi moral ta sklep začeti veljati dan po objavi.

               (7)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Prepovedan je uvoz blaga s poreklom s Krima ali iz Sevastopola v Unijo.
   2.   Prepovedano je neposredno ali posredno zagotavljanje financiranja ali finančne pomoči ter zavarovanja in pozavarovanja, povezanega z uvozom blaga s poreklom s Krima ali iz Sevastopola.
   Člen 2
   Prepovedi iz člena 1 se ne uporabljajo za blago s poreklom s Krima ali iz Sevastopola, ki je bilo na voljo za pregled ukrajinskim organom, ki so ga ukrajinski organi preverili in ki mu je ukrajinska vlada podelila potrdilo o poreklu.
   Člen 3
   Prepovedi iz člena 1 ne posegajo v izvršitev pogodb, sklenjenih pred 25. junijem 2014, do 26. septembra 2014, ali povezanih pogodb, potrebnih za izvršitev takih pogodb, ki se sklenejo in izvršijo najpozneje 26. septembra 2014.
   Člen 4
   Prepovedano je zavestno in namerno sodelovanje v dejavnostih, katerih namen ali učinek je izogibanje prepovedim iz člena 1.
   Člen 5
   Ta sklep začne veljati dan po objavi v Uradnem listu Evropske unije.
   Ta sklep se uporablja do 23. junija 2015.
   Ta sklep se redno pregleduje. Če Svet meni, da cilji sklepa niso bili doseženi, ga po potrebi obnovi ali spremeni.

      V Luxembourgu, 23. junija 2014

            Za Svet

            Predsednica

         C. ASHTON

      (1)  UL L 78, 17.3.2014, str. 16.


title: Sklep št. E2 z dne 3. marca 2010 o vzpostavitvi postopka upravljanja sprememb, ki se uporablja za podatke o organih, opredeljenih v členu 1 Uredbe (ES) št. 883/2004 Evropskega parlamenta in Sveta in navedenih v elektronskem imeniku, ki je sestavni del EESSI  (Besedilo velja za EGP in za sporazum EU/Švica)

text:
               10.7.2010

               SL

               Uradni list Evropske unije

               C 187/5

         SKLEP št. E2
   z dne 3. marca 2010
   o vzpostavitvi postopka upravljanja sprememb, ki se uporablja za podatke o organih, opredeljenih v členu 1 Uredbe (ES) št. 883/2004 Evropskega parlamenta in Sveta in navedenih v elektronskem imeniku, ki je sestavni del EESSI
   (Besedilo velja za EGP in za sporazum EU/Švica)
   2010/C 187/04
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(d) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za sprejem skupnih strukturnih pravil za službe obdelave podatkov in za razvoj določb o delovanju skupnega dela teh služb,
   ob upoštevanju člena 88 Uredbe (ES) št. 987/2009 Evropskega parlamenta in Sveta (2) (v nadaljnjem besedilu: izvedbena uredba),
   v skladu s pogoji iz člena 71(2) Uredbe (ES) št. 883/2004 –
   ob upoštevanju naslednjega:

               (1)

               Del posodobitve sistema usklajevanja med nacionalnimi sistemi socialne varnosti je vzpostavitev elektronskega imenika s podatki o nacionalnih organih, ki uporabljajo uredbi (ES) št. 883/2004 in (ES) št. 987/2009 (v nadaljevanju: izvedbena uredba).

               (2)

               Države članice so odgovorne za vnos lastnih kontaktnih informacij v elektronski imenik in za njihovo posodabljanje.

               (3)

               Države članice zagotovijo, da so podatki v njihovih lokalnih kopijah elektronskega imenika dnevno usklajeni s podatki v izvirniku elektronskega imenika, ki ga upravlja Evropska komisija.

               (4)

               Vzpostaviti je treba postopek upravljanja sprememb, s katerim se zagotovi strukturirana, dosledna, preverljiva in pravočasna obdelava sprememb podatkov v elektronskem imeniku –

         SPREJELA NASLEDNJI SKLEP:

               1.

               Ta sklep določa pravila za postopek upravljanja sprememb v zvezi s podatki o pristojnih organih, nacionalnih nosilcih, organih za zvezo in dostopnih točkah, kot so opredeljeni v členu 1(m), (q) in (r) Uredbe (ES) št. 883/2004 in člena (1)(2)(a) in (b) izvedbene uredbe.

               2.

               Postopek upravljanja sprememb se uporablja za podatke v izvirniku elektronskega imenika, ki ga upravlja Evropska komisija, in za lokalne kopije, ki jih hranijo države članice.

               3.

               Vsaka država članica imenuje osebo, ki je odgovorna za vnos sprememb v izvirnik elektronskega imenika in za posodabljanje lokalnih kopij.

               4.

               Vsaka država članica določi tudi osrednjo kontaktno točko za EESSI za vsako dostopno točko (v nadaljevanju: enotna kontaktna točka za DT). To je prva kontaktna točka za nosilce in organe, povezane z navedeno dostopno točko.

               5.

               Vsaka država članica prek sekretariata obvesti Upravno komisijo o pomembnejših spremembah podatkov, ki zadevajo pristojne organe, nacionalne nosilce, organe za zvezo ali dostopne točke najmanj en koledarski mesec pred nastopom spremembe. Obvestilo se lahko naslovi na sekretariat. Manjše spremembe se lahko vnesejo v izvirnik elektronskega imenika brez predhodnega obvestila.

               6.

               Za namene tega postopka je pomembnejša sprememba opredeljena kot sprememba, ki negativno vpliva na uporabo uredb in posledično na koordinacijo zaradi morebitnega oviranega pošiljanja ali preusmerjanja strukturiranih elektronskih dokumentov (SED) zadevnemu nosilcu ali organu.
               Pomembnejša sprememba med drugim vključuje:

                           (a)

                           spremembe, povezane z identifikacijsko kodo, funkcijo ali pristojnostjo organa ali nosilca ali dostopne točke;

                           (b)

                           ukinitev organa, nosilca ali dostopne točke;

                           (c)

                           združitev organov ali nosilcev ali dostopnih točk.

               7.

               Če gre pri pomembnejši spremembi za spremembo iz točke (a), (b) ali (c), država članica navede, kateri organ, nosilec ali dostopna točka bo prevzela zadevno funkcijo ali pristojnost na dan nastopa spremembe.

               8.

               Po prejemu obvestila o pomembnejši spremembi sekretariat obvesti Upravno komisijo in enotne kontaktne točke DT o spremembi in datumu nastopa te spremembe.

               9.

               V skladu s členom 9 poslovnika Upravne komisije lahko člani Upravne komisije spremembi tudi nasprotujejo ali se glasovanja vzdržijo. V primeru nestrinjanja se sprememba obravnava na prvem naslednjem sestanku Upravne komisije.

               10.

               Države članice zagotovijo, da so lokalne kopije imeniških storitev dnevno usklajene z izvirnikom elektronskega imenika. Uskladitev lokalnih kopij se izvede med eno in tretjo uro zjutraj po srednjeevropskem času.

               11.

               V enem letu po objavi Sklepa v Uradnem listu Upravna komisija oceni izkušnje držav članic z njegovo uporabo.

               12.

               Ta sklep se objavi v Uradnem listu Evropske unije. Uporablja se od prvega dne drugega meseca po objavi.

            Predsednik Upravne komisije

         José Maria MARCO GARCÍA

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.


title: 2012/189/EU: Sklep Sveta z dne 26. marca 2012 o sklenitvi Mednarodnega sporazuma o kakavu 2010

text:
               12.4.2012

               SL

               Uradni list Evropske unije

               L 102/1

         SKLEP SVETA
   z dne 26. marca 2012
   o sklenitvi Mednarodnega sporazuma o kakavu 2010
   (2012/189/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(3) in (4) v povezavi s členom 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Pogajalska konferenca, ki je bila ustanovljena v okviru Konference Združenih narodov za trgovino in razvoj, je 25. junija 2010 odobrila besedilo Mednarodnega sporazuma o kakavu 2010 (v nadaljnjem besedilu: Sporazum).

               (2)

               S pogajanji je bil dosežen Sporazum, da bi se nadomestil Mednarodni sporazum o kakavu 2001 (v nadaljnjem besedilu: Sporazum 2001), katerega veljavnost je bila podaljšana do 30. septembra 2012.

               (3)

               Med 1. oktobrom 2010 in 30. septembrom 2012 je Sporazum možno podpisati in deponirati listine o ratifikaciji, sprejetju ali odobritvi.

               (4)

               Cilji Sporazuma spadajo v okvir skupne trgovinske politike.

               (5)

               Evropska unija je pogodbenica Sporazuma 2001 in podpis ter deponiranje listine o začasni uporabi Sporazuma sta že bila odobrena s Sklepom Sveta 2011/634/EU (1). Zato je v interesu Unije, da se Sporazum tudi sklene –

         SPREJEL NASLEDNJI SKLEP:
   Člen 1
   Mednarodni sporazum o kakavu 2010 („Sporazum“) se odobri v imenu Evropske unije (2).
   Člen 2
   Predsednik Sveta je pooblaščen, da v imenu Unije deponira listine iz člena 54 Sporazuma (3).
   Člen 3
   Ta sklep začne veljati na dan njegovega sprejetja.

      V Bruslju, 26. marca 2012

            Za Svet

            Predsednik

         N. WAMMEN

      (1)  UL L 259, 4.10.2011, str. 7.

      (2)  Besedilo Sporazuma je bilo objavljeno skupaj s sklepom o njegovem podpisu v UL L 259, 4.10.2011, str. 8.

      (3)  Generalni sekretariat Sveta objavi datum začetka veljavnosti Sporazuma v Uradnem listu Evropske unije.


title: Sklep Sveta z dne 12. februarja 1998 o odobritvi, v imenu Evropske skupnosti, sprememb dodatkov I in II k Bonski konvenciji o varstvu selitvenih vrst prosto živečih živali, kakor je bilo sklenjeno na petem zasedanju Konference pogodbenic Konvencije

text:
Pomembno pravno obvestilo

|

31998D0145

Uradni list L 046 , 17/02/1998 str. 0006 - 0007

		Sklep Svetaz dne 12. februarja 1998o odobritvi, v imenu Evropske skupnosti, sprememb dodatkov I in II k Bonski konvenciji o varstvu selitvenih vrst prosto živečih živali, kakor je bilo sklenjeno na petem zasedanju Konference pogodbenic Konvencije(98/145/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, in zlasti člena 130s(1), v povezavi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je Evropska skupnost na podlagi Sklepa 82/461/EGS [3] pogodbenica Konvencije o varstvu selitvenih vrst prosto živečih živali;ker je bilo na petem zasedanju Konference pogodbenic od 10. do 16. aprila 1997 v Ženevi enaindvajset ogroženih selitvenih vrst dodanih v dodatek I h Konvenciji, dvaindvajset vrst pa je bilo dodanih v dodatek II h Konvenciji; ker je Komisija sodelovala na tem zasedanju v imenu Skupnosti;ker je enajst vrst urejenih z Direktivo Sveta 79/409/EGS z dne 2. aprila 1979 o ohranjanju prosto živečih ptic [4];ker skladno s členom XI Konvencije sprememba dodatka h Konvenciji začne veljati za vse pogodbenice devetdeset dni po zasedanju Konference pogodbenic, na katerem je bila sprejeta, razen za tiste pogodbenice, ki v skladu z odstavkom 6 navedenega člena uveljavijo pridržek;ker mora Skupnost odobriti spremembe dodatkov I in II h Konvenciji, ki so bile sprejete na petem zasedanju pogodbenic, kakor je to opredeljeno v členu XI Konvencije,SKLENIL:Člen 1Vključitev vrst Lutra provocax, Lutra felina, Puntoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola v dodatek I h Konvenciji o varstvu selitvenih vrst prosto živečih živali in vrst Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola v dodatek II h Konvenciji se odobri v imenu Evropske skupnosti.Člen 2Ta sklep se objavi v Uradnem listu Evropskih skupnosti.V Bruslju, 12. februarja 1998Za SvetPredsednikJ. Battle[1] UL C 267, 3.9.1997, str. 66.[2] UL C 339, 10.11.1997.[3] UL L 210, 19.7.1982, str. 10.[4] UL L 103, 25.4.1979, str. 1.--------------------------------------------------